צעצוע של סיפור 3

צעצוע של סיפור 3 (באנגלית: Toy Story 3) הוא סרט קומדיית הרפתקאות דרמטית בהנפשה ממוחשבת של פיקסאר מ-2010. הסרט בוים על ידי לי אנקריץ', ותסריטו נכתב על ידי מייקל ארנדט. זה הפרק השלישי בסדרת "צעצוע של סיפור", והוא מהווה המשך ל"צעצוע של סיפור 2" מ-1999.

באוגוסט 2010 שבר הסרט את שיא ההכנסות הקודם, שהיה שייך ל"שרק 2", והפך לסרט ההנפשה המצליח ביותר בכל הזמנים, עם הכנסות של יותר ממיליארד דולר ברחבי העולם. הסרט החזיק בשיא במשך שלוש שנים עד שב-2013 שבר את השיא "לשבור את הקרח" של אולפני ההנפשה של וולט דיסני. הסרט זכה בפרס גלובוס הזהב לסרט הטוב ביותר - הנפשה, וכן בפרס אוסקר לסרט המונפש הטוב ביותר ובפרס אוסקר לשיר המקורי הטוב ביותר. כמו כן הסרט היה לסרט המונפש השלישי בהיסטוריה והשני של פיקסאר שהיה מועמד לפרס אוסקר לסרט הטוב ביותר.

הסרט עלה בדיסני+ עם השקתו בישראל ב-16 ביוני 2022.

 עלילה 
אנדי מתכונן לעבור ללמוד במכללה. הוא לא שיחק בצעצועים שלו במשך שנים וחלקם נמכרו או נתרמו. אלו שנשארו כוללים את וודי, באז, ג'סי, עין-השור, מר ראש תפוד, גברת ראש תפוד, סלינקי, האם, רקס והחייזרים הירוקים. רגע לפני שאנדי עוזב הוא מחליט לקחת איתו את וודי למכללה ואת שאר הצעצועים הוא אורז בשקית זבל ומתכנן לשים אותם בעליית הגג, אך בעקבות בלבול אמו של אנדי חושבת שהשקית מיועדת לאשפה ומניחה אותה על המדרכה. הצעצועים מצליחים לברוח ונכנסים לקרטון שנועד לתרומה לגן סאניסייד יחד עם בובת הברבי של מולי וגם וודי שמנסה להסביר להם שחל בלבול, אבל הם מסרבים להקשיב לו וחושבים שאנדי התכוון לזרוק אותם.

החבורה מגיעה לסאניסייד ופוגשת את צעצועיי הגן בהנהגתו של לאצו הדוב המחבק, שמסביר להם שפה הם אינם צריכים לפחד שהילדים יגדלו ויעזבו וכי בכל שנה ילדים אחרים מגיעים. הצעצועים מחליטים להישאר בגן וברבי מתאהבת בבובת קן, אבל וודי מנסה לברוח ובטעות נמצא על ידי ילדה בשם בוני שלוקחת אותו לביתה ומשחקת איתו. הצעצועים שנשארו בגן מגלים שהילדים שמשחקים איתם הם פעוטות שמאוד אגרסיביים עם הצעצועים ושולחים את באז לבקש שיעברו לחדר אחר, היכן שנמצאים הילדים הבוגרים יותר. באז נתפס על ידי עוזריו של לאצו שמצליחים "לאתחל" את באז חזרה להגדרות היצרן, מה שגורם לו להאמין שוב שהוא מגן חלל אמיתי ושלאצו הוא המפקד שלו. בפקודתו של לאצו, באז כולא את שאר הצעצועים למשך הלילה.

וודי מצליח למצוא דרך לחזור לביתו של אנדי מביתה של בוני ומבקש מהצעצועים של בוני שימסרו דרישת שלום לחבריו בסאניסייד, אך אז וודי מגלה בעזרת בובת ליצן בשם צ'אקלס שלאצו, צ'אקלס ובובת תינוק היו שייכים פעם לילדה בשם דייזי ששכחה אותם בפארק במהלך פיקניק ובעקבות זאת הם עשו את דרכם חזרה לביתה, אך כשהגיעו לשם לאצו הבין שהוא הוחלף בבובת לאצו אחרת והופך למריר. הם מגיעים לסאניסייד ושם לאצו הפך את הגן לכלא לצעצועים תחת הנהגתו. וודי מגיע לסאניסייד ובעזרת בובת טלפון לפעוטות הוא לומד על דרך לברוח משם ומגבש יחד עם חבריו תוכנית בריחה. התכנית מצליחה בחלקה, אולם בעקבות טעות באז שוב "מאותחל" חזרה להגדרות היצרן, אבל הפעם הוא מדבר בספרדית. בזמן ניסיון הבריחה החבורה נתקלת בלאצו שתופס אותם. וודי מעמיד את לאצו במקומו לאחר שהוא מזכיר לו את דייזי וגורם לתינוק (שהבין כי לאצו שיקר לו כל הזמן כשאמר לו שדייזי הפסיקה לאהוב אותו ומנע ממנו לחזור אליה) ולשאר עוזריו לבגוד בו ולזרוק אותו לאשפה. החבורה מנסה לברוח לפני שמשאית הזבל מגיעה, אך לאצו תופס את רגלו של וודי ומושך אותו לפח וכך כל הצעצועים מגיעים למשאית זבל היישר למזבלה.

במזבלה כולם מנסים לברוח מגריסה ולאצו מטפס לעבר כפתור החירום, אך לא לוחץ עליו ומשאיר את כולם מאחור. כמה רגעים לפני שהם נשרפים בכבשן לוהט, בובות החייזרים מצליחות לתפעל צבת מתכת ענקית ומצליחים לחלץ את החבורה. בינתיים מתגלה שלאצו לא הספיק לברוח רחוק ונמצא על ידי נהג משאית זבל שקושר אותו למכסה מנוע יחד עם בובות נוספות. הצעצועים מצליחים להגיע לביתו של אנדי ורגע לפני שוודי נפרד מכולם הוא מבין שעליית הגג היא לא מקום בשביל צעצועים ומצליח להתל באנדי לשלוח את כל החבורה כתרומה. אנדי מגיע עם הארגז לביתה של בוני, מציג לה את כל הצעצועים שלו ומשחק איתה פעם אחרונה לפני שהוא עוזב ולבסוף משאיר את כולם אצלה.

במהלך הכתוביות וודי והחבורה מתרגלים לביתם החדש אצל בוני בעוד שברבי נשארה ביחד עם קן בסאניסייד, שהפך למקום יותר הוגן ומכיל כלפי צעצועים תחת הנהגתם.

הסרט נגמר עם באז וג'סי שרוקדים לצלילי השיר "You've Got a Friend in Me" בספרדית.

 דמויות ומדבבים 

דמותתיאורדיבוב בגרסה האנגליתדיבוב בגרסה העבריתוודי השריףבובת בוקר. אחד משני הצעצועים האהובים ביותר על אנדי ומנהיג חבורת הצעצועים.טום הנקסדרור קרןבאז שנות-אורבובת מגן חלל פופולרית. אחד משני הצעצועים האהובים ביותר על אנדי. אנדי קיבל אותו ליום-הולדתו כשהיה ילד.טים אלןאלון נוימןג'סיבובה של בוקרת.ג'ואן קיוזאקשרית וינו אלעדמר ראש תפודבובת ראש תפוד, בדרך כלל זעפן וקשוח אלא אם גברת ראש תפוד נמצאת לצידו.דון ריקלסשמעון כהןגברת ראש תפודאשתו של מר ראש תפוד, היחידה היכולה להרגיע אותו.אסטל האריסאתי שילוניעין-השורסוסה של ג'סי, השתתף בעבר בסדרת הבוקרים. נקרא בגרסה העברית "בולי".פרנק ולקררקסבובת דינוזאור מגושם שהפחד הגדול ביותר שלה הוא לא להיות נאהב, מגושם תמיד.ואלאס שוןליאור זוהרהָאםקופת חיסכון בצורת חזיר, צעצוע אינטלקטואל וחכם במיוחד.ג'ון רצנברגראבי אוריהסלינקיבובת כלב עם קפיץ ארוך במרכזה, נחשב חברו הטוב ביותר של וודי.בלק קלארקיהודה אפרוניברביבובת ברבי חייכנית.ג'ודי בנסוןליאת הר לבסארג' / סמלצעצוע של חייל צבא מפלסטיק ירוק. מפקד על חיילים נוספים ומסייע לוודי.ר. לי ארמייורם יוספסברגטוראיחייל צעצוע מפלסטיק ירוק. תחת פיקודו של סמל.אוהד שחרחייזריםשלוש בובות קטנות, של חייזרים ירוקים, בעלי שלוש עיניים.ג'ף פידגאוןדור סרוגו, עדי רז ויובל סגללוטס-או-האגן בר (לאצו)דוב ורוד פרוותי עם ריח של תותים. אף על פי שבתחילה הוא מציג עצמו כנחמד, בהמשך הוא מתגלה כאנטגוניסט המרכזי בסרט. וודי מגלה למה הוא נהפך לרשע כל כך.נד ביטיצביקה שוורצברגקןבובת קן, בן זוגה של ברבי, המוחה על כך שהוא נחשב צעצוע של בנות. משתתף במזימותיו של לאצו, אך בסוף עוזר לוודי וחבורתו. גר עם ברבי בבית הבובות ומשנה את הגן.מייקל קיטוןבועז קונפורטיתינוקבובת תינוק גדולה, המתגלה כשותפה למזימותיו של לאצו. לא מדברת למעט מילה אחת ("אמא"). מפסיק לשתף איתו פעולה בסוף הסרט, לאחר שמגלה ששיקר לו לגבי עברם המשותף עם הילדה דייזי.וודי סמיתטוויץ'בובת אקשן פיגר של חרק ירוק. אחד הבריונים של לאצו שעוזר לתכנת מחדש את באז.ג'ון סייגןעמי מנדלמןסטרץ'בובת גומי של תמנון. היא הבת היחידה בחבורתו של לאצו. תחילה נחמדה אך עוזרת לתפוס את הגיבורים עם זרועותיה הגמישות.וופי גולדברגענת ניבתולעת ספריםתולעת צעצוע ירוקה, עם פנס ומשקפיים. נותנת ללאצו את הוראות ההפעלה של באז. לאחר מכן נותנת את אותו מדריך לברבי.ריצ'רד קיינדעדי רזדוליבובת עם כפתורים ובעלת שן אחת.בוני האנטאורית פלגטריקסיבובת טריצרטופס, אלופה במחשבים.קריסטן שאללורן סבירמר פריקלפנטס (מר קיפודי)בובת קיפוד, הלובש סרבל שווצרי.טימותי דלטוןאוהד שחרבאטרקאפבובת חד קרן, מדבר בקול נמוך.ג'ף גרליןעמי ויינברגצ'אקלס הליצןבובת ליצן כעוסה המדברת בקול נמוך.באד לאקישמיל בן אריפינלופי, פיטי, ופיטריסבובות גרגרי אפונה.צ'ארלי ברייט, אמבר קרונר ובריאנה מייוונדמאיה אמיר, רועי ניב והללי היבשאנדי דייוויסילד אשר שיחק בוודי, בבאז ובשאר הצעצועים. בסרט השלישי הוא גדל ומתכונן לעבור למכללה.ג'ון מוריסדניאל מגוןמולי דייוויסאחותו הקטנה של אנדי. לאחר שאנדי עוזב בסרט השלישי היא אמורה לקבל את חדרו. בסרט הראשון היא הייתה תינוקת.ביאה מילרלורה שופובבוני אנדרסוןילדה קטנה בגן הילדים שנהנית לשחק בצעצועים.אמילי האןבר סבירגברת דייוויסאמו של אנדי.לורי מטקאלףרמה מסינגרגברת אנדרסוןאמה של בוני.לורי אלןחגית דסברגדייזיהילדה שלאצו היה שייך לה ואהבה אותו מאוד עד שאיבדה אותו והחליפה אותו בלאצו אחר. מופיעה רק בסצנת פלאשבקאיןאין

 הפקה 
על פי החוזה בין חברת וולט דיסני לאולפני ההנפשה פיקסאר, כל הדמויות שיופיעו בסרטי ההנפשה המשותפים של השניים יהיו בבעלותה הבלעדית של דיסני. כמו כן, דיסני תוכל להפיק סרטי המשך באמצעות אולפני ההנפשה שלה מבלי לשתף את פיקסאר בתהליך היצירה, על אף שלפיקסאר תהיה זכות ראשונים לעבוד על סרטי המשך. ב-2004, לאחר שהמשא ומתן בין שתי החברות על המשך עבודה משותפת התפוצץ, יו"ר דיסני מייקל אייזנר הורה על הקמת אולפנים חדשים, "Circle 7 Animation", שיעסקו בהפקת סרטי המשך לאלו של פיקסאר. בין הפרויקטים השונים נכלל גם "צעצוע של סיפור 3", והוא יועד לצאת לאקרנים במהלך 2008.

הבמאי ברדלי ריימונד נשכר לביים את הסרט, והתסריטאים ביל וצ'רי שטיינקלנר החלו לפתח את התסריט. הרעיון המקורי לסרט הציג עלילה בה אנדי והצעצועים שלו מעבירים לילה בבית סבתו בזמן שחדרו עובר שיפוץ. כמה מהצעצועים נעלמים, וחבריהם יוצאים בחיפושים אחריהם ברחבי הבית במה שהופך לתעלומה בלשית. דיסני התרשמה מהרעיון והשאירה אותו כאופציה לפרק רביעי בסדרת הסרטים, אך דחתה אותו כעלילה לסרט השלישי.

לאחר כמה כשלים עם הזוג שטיינקלנר, לפרויקט הובא התסריטאי ג'ים הרצפלד, והוא כתב את הגרסה הסופית לתסריט בהפקת "Circle 7 Animation". עלילה זו עסקה בבאז שנקרא לתיקון על ידי חברת הייצור ושב למפעל בטאיוואן. כאשר חבריו מחפשים מידע נוסף באינטרנט אודות התקלה ממנה באז סובל, הם מגלים כי בפס הייצור הייתה טעות ששולחת את כל הצעצועים מדגם זה להריסה. בדאגה לחבריהם, הם שולחים עצמם בדואר לטאיוואן על מנת לחלץ את באז. במסעם, הם פוגשים בצעצועים נוספים שחזרו לחברה בעקבות תקלות ונשארו ללא ילדים שיחקו בהם.

בינואר 2006, דיסני רכשה את פיקסאר. המפיק ג'ון לאסיטר והנשיא אדווין קאטמול מונו לאחראים על כל פעילות ההנפשה של החברה, ופעילות "Circle 7 Animation" הושבתה. כתוצאה מכך, הפקת "צעצוע של סיפור 3" בגרסה זו בוטלה. בחודש שלאחר מכן, המנכ"ל בוב אייגר הכריז כי הליך ההפקה עתיד להתחדש, אם כי תחת פיקסאר. לאסיטר, אנדרו סטנטון, פיט דוקטר ולי אנקריץ' הסתגרו לבד במהלך סוף שבוע על מנת להעלות רעיונות ולפתח את העלילה עבור "צעצוע של סיפור 3" בגרסה משלהם, וסטנטון עיבד את התוכן אותו הם יצרו לטיוטת תסריט.

בפברואר 2007, אד קטמול הודיע כי לי אנקריץ' ייקח את המושכות מג'ון לאסיטר ויביים את הסרט לבדו ושמייקל ארנדט יכתוב את התסריט.
בעקבות מותם של ג'ים ורני וג'ו ראנפט שדיבבו את סלינקי וויזי הפינגווין, ויזי הפינגווין יצא מהסרט ואת סלינקי מדבב בלק קלארק. כמו כן, ג'ודי בנסון דיבבה את ברבי כמו בסרט השני.

בו פיפ (אנני פוטס) שכיכבה בשני הסרטים הראשונים לא חזרה לסרט, אולם דמותה נראתה בפלאשבק של תחילת הסרט. ב-14 באוגוסט 2015, נודע כי סרט ההמשך "צעצוע של סיפור 4" יתמקד בסיפור האהבה של וודי ובו-פיפ.

 ביקורות 

הסרט זכה לביקורות חיוביות.

באתר Rotten Tomatoes קיבל הסרט ציון של 98% ביקורות חיוביות מהמבקרים.Toy Story 3 | Rotten Tomatoes

באתר IMDb קיבל הסרט ציון כולל של 8.3/10Toy Story 3 (2010) - IMDb

באתר Metacritic דירוג המבקרים של הסרט עומד על 92%.Toy Story 3 Reviews - Metacritic

רוג'ר איברט שיבח את ההומור של הסרט אך מתח ביקורת על כך שהסרט מעדיף לספק הומור מאשר עומק ורגש.

באתר Empire דן ג'ולין שיבח את הסרט, טען שהסרט מיועד לילדים ומבוגרים כאחד ושהגאגים הוויזואלים שבו מוצלחים.

ב-"הארץ" אורי קליין שיבח את הסרט, את השנינות שלו ואת רגעיו הנוגעים ללב.
 ראו גם 
צעצוע של סיפור (זיכיון)

צעצעו של סיפור (1995)

צעצוע של סיפור 2 (1999)

צעצוע של סיפור 4 (2019)

צעצוע של סיפור 5 (2026)

 קישורים חיצוניים 




ביקורות




 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:סרטי 2010
קטגוריה:דיסני: סרטי הנפשה
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי תלת-ממד
קטגוריה:סרטי המשך אמריקאיים
קטגוריה:זוכי פרס גלובוס הזהב לסרט אנימציה הטוב ביותר
קטגוריה:זוכי אוסקר: הסרט המונפש הטוב
קטגוריה:זוכי אוסקר: הסרט עם השיר המקורי הטוב
קטגוריה:צעצוע של סיפור
קטגוריה:זוכי הפרס העולמי לפסקול: השיר המקורי
קטגוריה:זוכי פרס באפט"א לסרט אנימציה הטוב ביותר
קטגוריה:פיקסאר: סרטים
קטגוריה:זוכי פרס איגוד מבקרי הקולנוע האמריקאי לסרט האנימציה הטוב ביותר
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטים זוכי פרס סאטורן: אנימציה
קטגוריה:סרטי אנימציה על מוות